|  |
| --- |
| **UKMERGĖS RAJONO SAVIVALDYBĖS**  **TARYBA** |

**SPRENDIMAS**

**DĖL PRITARIMO PROJEKTO „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ ĮGYVENDINIMUI**

2021 m. birželio d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Ukmergės rajono savivaldybės 2021–2027 metų strateginio plėtros plano, patvirtinto Ukmergės rajono savivaldybės tarybos 2021 m. gegužės 27 d. sprendimu Nr. 7-125 ,,Dėl Ukmergės rajono savivaldybės 2021-2027 strateginio plėtros plano patvirtinimo“ 2 prioriteto „Subalansuota Ukmergės rajono plėtra“ 2.2. tikslo ,,Kurti modernią, inovatyvią ir darnią aplinką“ 2.2.2. uždavinį „Modernizuoti ir plėsti inžinerinę infrastruktūrą“, vadovaudamasi kvietimu teikti projektų paraiškas paramai gauti pagal Lietuvos Respublikos aplinkos ministro 2021 m. balandžio 21 d. įsakymu Nr. D1-237 patvirtinto Klimato kaitos programos lėšų naudojimo 2021 m. sąmatą detalizuojančio plano 1.2.1.2 dalį „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“, Ukmergės rajono savivaldybės taryba n u s p r e n d ž i a:

1. Pritarti, kad Ukmergės rajono savivaldybės administracija (toliau – administracija) įgyvendintų projektą „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ ir teiktų paraišką nutolusiai saulės elektrinei įrengti/įsigyti administracijos, seniūnijų ir gatvių apšvietimo elektros energijos poreikiams patenkinti.
2. Pritarti, kad Ukmergės Antano Smetonos gimnazija, Ukmergės vaikų lopšelis-darželis ,,Vaikystė", Ukmergės rajono Deltuvos pagrindinė mokykla, Ukmergės Dukstynos pagrindinė mokykla, Ukmergės Jono Basanavičiaus gimnazija, Ukmergės kraštotyros muziejus, Ukmergės kultūros centras, Ukmergės švietimo pagalbos tarnyba, Ukmergės meno mokykla, Ukmergės nestacionarių socialinių paslaugų centras, Ukmergės Pašilės progimnazija, Ukmergės rajono savivaldybės Vlado Šlaito viešoji biblioteka, Ukmergės Senamiesčio progimnazija, Ukmergės rajono Siesikų gimnazija, Ukmergės sporto centras, Ukmergės „Šilo“ progimnazija, Ukmergės rajono Taujėnų gimnazija, Ukmergės rajono savivaldybės priešgaisrinė tarnyba, Ukmergės Užupio pagrindinė mokykla, Ukmergės vaikų lopšelis-darželis ,,Buratinas“, Ukmergės vaikų lopšelis-darželis ,,Eglutė“, Ukmergės vaikų lopšelis-darželis ,,Nykštukas“, Ukmergės vaikų lopšelis-darželis ,,Saulutė“, Ukmergės vaikų lopšelis-darželis ,,Žiogelis“, Ukmergės rajono Veprių mokykla-daugiafunkcis centras, Ukmergės rajono Vidiškių pagrindinė mokykla, Ukmergės rajono Želvos gimnazija, Ukmergės rajono savivaldybės visuomenės sveikatos biuras, Ukmergės „Ryto“ specialioji mokykla, Ukmergės globos centras, Viešoji įstaiga Ukmergės ligoninė, Viešoji įstaiga Ukmergės pirminės sveikatos priežiūros centras, Viešoji įstaiga Jaunimo laisvalaikio centras, Viešoji įstaiga Ukmergės šeimos centras įgyvendintų projektą „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ ir teiktų paraiškas saulės fotovoltinėms elektrinėms įrengti/įsigyti.
3. Įgalioti šio sprendimo 1 ir 2 punkte nurodytų įstaigų vadovus pasirašyti paraiškas ir kitus su projekto įgyvendinimu susijusius dokumentus.
4. Gavus patvirtinimą dėl projekto finansavimo, skirti šio sprendimo 1 ir 2 punktuose nurodytoms įstaigoms iš Ukmergės rajono savivaldybės biudžeto lėšų sumokėti netinkamas finansuoti, tačiau projektams įgyvendinti būtinas išlaidas, ir tinkamas finansuoti išlaidas, kurių nepadengia projektų finansavimas.

Savivaldybės meras

Parengė

Strateginio planavimo, investicijų ir

verslo plėtros skyriaus vedėja Inga Pračkailė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ ĮGYVENDINIMUI**

**AIŠKINAMASIS RAŠTAS**

2021 m. birželio d.

Ukmergė

1. **Sprendimo projekto rengimo pagrindas.**

Vadovaujantis paskelbtu kvietimu teikti paraiškas pagal Klimato kaitos programos priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ , Ukmergės rajono savivaldybės administracija planuoja teikti paraišką nutolusiai saulės elektrinei įrengti Ukmergės rajono savivaldybės administracijos, seniūnijų ir gatvių apšvietimo bei savivaldybės biudžetinių ir viešųjų įstaigų elektros energijos poreikiams patenkinti. Projektas atitinka Ukmergės rajono savivaldybės strateginio plėtros plano 2021–2027 metams, patvirtinto Ukmergės rajono savivaldybės tarybos 2021 m. gegužės 27 d. sprendimu Nr. 7-125 ,,Dėl Ukmergės rajono savivaldybės 2021-2027 strateginio plėtros plano patvirtinimo“ 2 prioriteto „Subalansuota Ukmergės rajono plėtra“ 2.2. tikslo ,,Kurti modernią, inovatyvią ir darnią aplinką“ 2.2.2. uždavinį „Modernizuoti ir plėsti inžinerinę infrastruktūrą“

**2. Sprendimo projekto tikslas ir esmė:**

Ukmergės rajono savivaldybė, siekdama mažinti išmetamų šiltnamio efektą sukeliančių dujų kiekį ir skatindama atsinaujinančių energijos išteklių naudojimą, ketina įgyvendinti projektą „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ ir teikti paraišką nutolusiai saulės elektrinei įrengti/įsigyti administracijos, seniūnijų ir gatvių apšvietimo bei savivaldybių biudžetinių ir viešųjų įstaigų elektros energijos poreikiams patenkinti atsinaujinančiais energijos ištekliais (saulės). Savivaldybės biudžetinių ir viešųjų įstaigų gautos subsidijos bus nukreipiamos savivaldybės nutolusiai saulės elektrinei suprojektuoti ir įrengti, o vėliau šios elektrinės pagaminama energija bus aprūpinamos nurodytos įstaigos bei gatvių apšvietimas. Saulės elektrinėje sukurtos elektros kaina šios dienos duomenimis - 0,04 Eur/kWh (šiuo metu – apie 0,13 Eur/kWh). Preliminariais duomenimis bus pasiekta išlaidų elektros energijai ekonomija – apie 250 tūkst. Eur per metus.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

**4. Sprendimui įgyvendinti reikalingos lėšos ir galimi finansavimo šaltiniai:**

Planuojama elektrinės galia – 2,9 MW, preliminari elektrinės kaina – 2 374 082 Eur., nuosavos lėšos – 75971 Eur, preliminarus metinis priežiūros mokestis – 21019 Eur, preliminarus metinis sutaupymas – 249577 Eur, nuosavų lėšų atsiperkamumas – 0,3 metai.

Statant saulės elektrinę savo teritorijoje, atsiranda papildomos išlaidos turimos infrastruktūros pritaikymui / trūkstamos infrastruktūros įrengimui – apie 200 tūkst. Eur (nuosavos lėšos).

**5. Priėmus sprendimą laukiami rezultatai, galimos pasekmės:**

Įgyvendinus projektą, naudojant atsinaujinančius energijos išteklius bus sumažintas išmetamų šiltnamio efektą sukeliančių dujų kiekis, pasiekiama išlaidų elektros energijai ekonomija.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas**: neatliekamas

**9. Sekretoriatas priimtą sprendimą pateikia:**

Savivaldybės administracijos Strateginio planavimo, investicijų ir verslo plėtros skyriui.

**10. Aiškinamojo rašto priedai:**

Strateginio planavimo, investicijų ir

verslo plėtros skyriaus vedėja Inga Pračkailė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_